b"\n_START_ARTICLE_\nHossein-Ali Montazeri\n_START_PARAGRAPH_\nSuurajatollah Hossein-Ali Montazeri (24. syyskuuta 1922 Najafabad \xe2\x80\x93 19. joulukuuta 2009 Qom; pers. \xe2\x80\x8f \xd8\xad\xd8\xb3\xdb\x8c\xd9\x86\xd8\xb9\xd9\x84\xdb\x8c \xd9\x85\xd9\x86\xd8\xaa\xd8\xb8\xd8\xb1\xdb\x8c\xe2\x80\x8e) oli iranilainen oppinut, teologi, kirjailija ja ihmisoikeusaktivisti. Montazeri oli yksi Iranin vallankumouksen johtohahmoista, ja h\xc3\xa4nest\xc3\xa4 oli m\xc3\xa4\xc3\xa4r\xc3\xa4 tulla Ajatolla Khomeinin seuraaja. H\xc3\xa4n kuitenkin riitautui Khomeinin kanssa vuonna 1988, syytt\xc3\xa4en hallintoa vapauden ja ihmisoikeuksien loukkaamisesta._NEWLINE_Montazeri asui viimeiset vuodet el\xc3\xa4m\xc3\xa4st\xc3\xa4\xc3\xa4n Qomin pyh\xc3\xa4ss\xc3\xa4 kaupungissa, ja h\xc3\xa4n s\xc3\xa4ilytti poliittisen vaikutusvaltansa erityisesti reformistien keskuudessa el\xc3\xa4m\xc3\xa4ns\xc3\xa4 loppuun saakka. Montazeri oli islamin suurmarja' eli uskonnollinen auktoriteetti._NEWLINE_Montazeri oli l\xc3\xa4hes kolmen vuosikymmenen ajan Iranin islamilaisen tasavallan sis\xc3\xa4- ja ulkopolitiikan huomattavimpia kriitikoita. H\xc3\xa4n puhui aktiivisesti my\xc3\xb6s ihmisoikeuksien ja naisten oikeuksien puolesta Iranissa. Kirjoittajana Montazeri oli tuottelias, kirjoittaen lukuisia kirjoja ja artikkeleita."